ইরানঃ লেক উরুমাকি নামক হ্রদ বাঁচাও আন্দোলন আবার পুনরুজ্জীবিত হয়েছে · Global Voices বাংলা ভার্সন
ইরানঃ লেক উরুমাকি নামক হ্রদ বাঁচাও আন্দোলন আবার পুনরুজ্জীবিত হয়েছে
অনুবাদ প্রকাশের তারিখ 29 আগস্ট 2011 13:44 GMT
আরো একবার ইরানের আজারবাইজান প্রদেশের তাব্রিজ এবং উরমিয়া শহরের রাস্তায় হাজার হাজার মানুষ রোববারে এক প্রতিবাদের জন্য হাজির হয়। তারা ইরান সরকারের কাছে মৃতপ্রায় উরমিয়া লেক বাঁচানোর দাবী জানায়। লেক উরমিয়া বিশ্বের অন্যতম বৃহৎ লবণাক্ত পানির হ্রদ।
মৃতপ্রায় এক হ্রদ থেকে রাষ্ট্র বাঁচানোর আন্দোলন
১৯৮৪ সালে মহাশূন্য থেকে নাসার তোলা লেক উরুমিয়ার ছবি (উইকিমিডিয়া কমন্স-এর মাধ্যমে পাবলিক ডোমেইনের থেকে নেওয়া)
ব্লগার উরমিসেয়েরলি লিখেছে [ফার্সী ভাষায়] যে রাস্তায় প্রতিবাদকারীদের সাথে নিরাপত্তা রক্ষীদের মধ্যে লড়াই অনুষ্ঠিত হয়েছে। নিরাপত্তা রক্ষীরা প্রতিবাদকারীদের প্রহার করে এবং গ্রেফতার করে, এমনকি তাদের তাদের পশুর পালের মত তাড়িয়ে বেড়ায়। কয়েকজন ব্লগার আরো বেশি সংখ্যক ইরানীকে, আজারী একটিভিস্টদের সমর্থন করার এবং সারা দেশে পুনরায় শাসক বিরোধী আন্দোলন শুরু করার আহ্বান জানান।
হ্রদের একটি অংশে বাঁধ নির্মাণ এবং তার সাথে সাম্প্রতিক এক খরা, উরুমিয়া হ্রদে বাৎসরিক পানির যে পরিমাণ তা উল্লেখযোগ্য হারে কমিয়ে দিয়েছে। এর ফলে এখানে লবণাক্ততার পরিমাণ বেড়ে যাচ্ছে। এর ফলে পাখিরা এখান থেকে চলে যেতে বাধ্য হচ্ছে এবং এলাকার প্রতিবেশের স্থায়ী এক ক্ষতি ঘটছে। যদি এই লেক শুকিয়ে যায় তাহলে টিকে থাকার জন্য অত্র এলাকার লক্ষ লক্ষ লোককে অন্যত্র সরিয়ে নিয়ে যাবার প্রয়োজন হবে।
উরমিয়ার জন্য প্রতিবাদ
উরমিয়াতে, লোকজন বলছে যে এই হ্রদটি শুকিয়ে যাচ্ছে এবং শাসকরা এর জন্য দায়ী।
আজারকান লিখেছে [ফার্সী] যে ইরানী আজাবাইযান এলাকায় এক স্ফুলিঙ্গ জ্বলে উঠেছে, আর আমাদের উচিত তাদের সাহায্য করা এবং আজেরী নাগরিকদের উপর নিপীড়ন বন্ধের জন্য আমাদের যা যা করা প্রয়োজন, তাই করা উচিত। তিনি বলেন, এটা একটা দুর্লভ সুযোগ এবং স্বাধীনতা লাভ না করা পর্যন্ত আমাদের এই কাজ চালিয়ে যাওয়া উচিত।
১ ফ্রিকান্ট্রি লিখেছে [ফার্সী ভাষায়] যে উরুমিয়া লেক তেহরানকে, তাব্রিজ থেকে বিচ্ছিন্ন করে না, আগামী দিনগুলোতে আমরা সকল জায়গায় জনতাকে সংগঠিত করবে।
মোসবাটেল ১০০০ বলছে [ফার্সী ভাষায়] যে :
এই বাঁধ নির্মাণের জন্য বিপ্লবী গার্ড বাহিনী (রেভ্যুলুশনারি গার্ড) দায়ী, যাতে এ রকম এক বাঁধ নির্মাণের মধ্যে দিয়ে অনেক লাভ হয়। বিপ্লবী গার্ড বাহিনীর সাইবার আর্মি থেকে আমাদের সাবধান থাকতে হবে। এ রকম ঘটনায় তারা এমন সব লেখা এবং লিঙ্ক পোস্ট করে যা ইরানের জনতাকে বিভক্ত করে ফেলতে পারে।
ডগডুসাব, উরমিয়া লেক এবং আজারবাইযান রক্ষার জন্য ইরানীদের আহ্বান জানাচ্ছে [ফার্সী ভাষায়]। ব্লগার লিখেছে যে আমরা সবাই ইসলামিক শাসনের ফাঁদে আটকা পড়েছি এবং আমাদের অবশ্যই ঐতিহ্যবাহী প্রাকৃতিক এবং সংস্কৃতিক সম্পদকে রক্ষা করতে হবে।
আন্দারবাব পরামর্শ প্রদান করেছে [ফার্সী ভাষায়] যে এই মঙ্গলবার ইরানের, তেহরান এবং অন্যান্য শহরে নাগরিকদের গণবিক্ষোভ এবং আজারবাইযানের প্রতি সমর্থন প্রদর্শন করা উচিত।
লেখাটি পড়ুন এই ভাষায় Français, Malagasy, русский, Español, Aymara, polski, English